
2023ko apirilaren 25eko 1600/2023 Alkatetza Dekretuaren laburpena: Basauriko Udalaren Ogasuna, Ondarea, Ekonomia-sustapen eta Merkataritza Arloa, Merkataritza Atala, BONO BASAURI 2023ko dirulaguntzen deialdia.

Dirulaguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Dirulaguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Onuradunak.

Oinarri hauetan aurreikusitako laguntzak jaso ahalko dituzte jendeari arreta ematen diete merkataritza-, ostalaritza- eta zerbitzu-establezimenduek. Hain zuzen ere, Basauriko udal mugartean egon eta bertako ekonomia-jardueren erroldan alta emanda daudenak. Udalak baldintza hori betetzen dela egiaztatuko du. Horretarako, eskatzaileak baimena eman beharko dio Udalari, aurkeztuko duen eskabidean bertan.

Legezko zenbait arrazoi direla-eta Basauriko ekonomia-jardueren erroldan izena emanda ez dauden merkataritza-, ostalaritza- eta zerbitzu-establezimenduek ere laguntza hau eskatu ahalko dute, baldin eta Basauriko Udalak emandako jarduera-lizentzia badaukate.

Bigarrena. Dirulaguntzaren xedea.

Oinarri hauen xedea da «BASAURI BONUA» arautzea, horren bidez udalerriko ekonomia berraktibatzeko eta bertako establezimenduetan kontsumitzea sustatzeko. Horrela, bada, Basauriko ekonomia-jardueretan egindako erosketetarako hobari bat emango da, eta horrek onura ekarriko die bai basauriarrei, bai udalerriko merkataritza- ostalaritza- edo zerbitzu-sektorean jendeari arreta ematen dieten establezimenduak dituztenei.

Hirugarrena. Oinarri Arautzaileak.

2023ko urtarrilaren 12ko 2023/77 Alkatetza Dekretuak onetsi zituen dirulaguntza hauen Oinarri Arautzaileak, eta 2023ko urtarrilaren 27ko BAOn (19 zenbakiduna) argitaratu ziren.

Laugarrena.- Aurrekontu-kontsignazioa.

Basauriko Udalak, 2023ko ekitaldian zehar, 200.000 euro bideratuko ditu deialdi honetako diru-zuzkiduretara-

Bosgarrena. Dirulaguntzen zenbatekoa.

Bonu bi egongo dira, gastu-gaitasunaren arabera:
· 4 €-ko bonuak, 6 €-ko gastu-gaitasunarekin
· 10 €-ko bonuak, 15 €-ko gastu-gaitasunarekin
· NAN, IFZ edo AIZ bakoitzeko, 60 €-ko bonuak erosi ahalko dira, gehienez ere. Bonu horiek ezingo dira dirutan kobratu, eta beren zenbatekoa ere ez da inola ere itzuliko. Hau da: gastuak 6 €-tik eta 15 €-tik gorakoa izen beharko du; eta gastu-gaitasun bera edo beste bat duten bonu-konbinaketaren ondoriozko zenbateko bera edo handiagoa izan beharko du.

Seigarrena. Eskabideak aurkezteko epea.

Jardueren titularrek «BASAURI BONUA» programara atxikitzeko, 2023ko ekainaren 19tik 30era apirilaren 8ra izango da.

Zazpigarrena: Kanpainaren indarraldia.

[bookmark: _GoBack]Kanpainaren egutegia 2023ko irailaren 11etik  urriaren  8ra bitartekoa izango da. Programa honi atxikitako establezimenduetan bonoak trukatzeko epea ez da inola ere hilabetekoa baino luzeagoa izanen. Epe hori iraganik, ordainbide izateari utziko diote.
Bonuak erosten dituzten pertsonek Programari atxikitako establezimenduetan bakarrik erabiltzen ahalko dituzte, Udalak adierazitako epean.

Zortzigarrena: Justifikazioa.

Gehienez ere, 15 egun egongo dira justifikazioa egiteko, kanpaina amaitzen den datatik zenbatzen hasita. 


Alkatea

